b'\n_START_ARTICLE_\nGospodari svemira (1987.)\n_START_SECTION_\nRadnja\n_START_PARAGRAPH_\nPlanet Eternija. Zli Skeletor i njegova vojska uspijeli su zauzeti dvorac Sive lubanje i zarobiti \xc4\x8carobnicu, nadaju\xc4\x87i se kako \xc4\x87e ovladati tajnim mo\xc4\x87ima istih. He-Man i njegovi prijatelji; Duncan i Teela, su pripadnici snage otpora koji poku\xc5\xa1avaju spasiti \xc4\x8carobnicu iz dvorca. Nailaze na Gwildora, patuljastog i genijalnog izumitelja koji je stvorio "Kozmi\xc4\x8dki klju\xc4\x8d" koji mo\xc5\xbee otvoriti portal u bilo koji kutak svemira. He-Man i njegova skupina prodiru do dvorca, ali je Skeletorova vojska prejaka te stoga bje\xc5\xbee uz pomo\xc4\x87 klju\xc4\x8da u drugu dimenziju - na Zemlju, to\xc4\x8dnije, u Kaliforniju. No na putu su izgubili klju\xc4\x8d pa krenu u potragu na\xc4\x87i ga._NEWLINE_Istodobno, mladi tinejd\xc5\xbeerski par Julie i Kevin tuguju. Naime, Julijini roditelji su nedavno poginuli u avionskoj nesre\xc4\x87i. Me\xc4\x91utim, tada pronalaze "Kozmi\xc4\x8dki klju\xc4\x8d" te ga uklju\xc4\x8de. To odmah privu\xc4\x8de pozornost Skeletorove zapovjednice Evil-Lyn koja sa pla\xc4\x87enicima Saurodom, Bladeom, Beastmanom i Kargom odlazi na Zemlju kako bi uzeli klju\xc4\x8d. Ipak, spasi ih He-Man. Zbog bitke, \xc5\xa1kola je te\xc5\xa1ko o\xc5\xa1te\xc4\x87ena, pa se u pri\xc4\x8du uplete i cini\xc4\x8dni, \xc4\x87elavi detektiv Lubic. Upravo kada isti planira uhititi Gwildora, He-Mana i ostale, pojavi se Skeletor osobno i zarobi He-Mana pod prijetnjom da \xc4\x87e nauditi Zemljanima. Ipak, Gwildor i Kevin uspiju sastaviti glazbenu podlogu za novi klju\xc4\x8d i oti\xc4\x87i natrag u dvorac Sive lubanje. Tamo Skeletor iskoristi mo\xc4\x87i dvorca i postane mo\xc4\x87ni ratnik. He-Man ga pobijedi u borbi i Skeletor padne u provaliju u dvorcu. Lubic dobrovoljno ostaje na Eterniji zbog tamo\xc5\xa1njih \xc5\xbeena a Julie i Kevin se vra\xc4\x87aju natrag na Zemlju, i to dan prije nesre\xc4\x87e, tako da Julie uspijeva sprije\xc4\x8diti roditelje od pogibelji.\n_START_SECTION_\nProdukcija\n_START_PARAGRAPH_\nIzvorni scenarij Davida Odella pregledan je u epizodi 3 "Masters Casta", podcasta He-Mana i She-Re. Scenarij je isprva bio puno vjerniji izvornom materijalu. Radnja je vi\xc5\xa1e vremena provodila na Eterniji, Planini zmija (sjedi\xc5\xa1tu Skeletora), Beastman je imao govornu ulogu a ispostavilo se da He-Manova majka potje\xc4\x8de sa Zemlje.\n_START_SECTION_\nNapu\xc5\xa1teni nastavak\n_START_PARAGRAPH_\nCannon Films je namjeravao snimiti nastavak, \xc5\xa1to je nagla\xc5\xa1eno u sceni nakon odjavne \xc5\xa1pice kada Skeletor ustaje iz ru\xc5\xbei\xc4\x87aste teku\xc4\x87ine po\xc5\xa1to je pre\xc5\xbeivio pad, te izjavljuje: "Vratitit \xc4\x87u se!" Me\xc4\x91utim, nakon slabog odjeka na kino blagajnama, koji je tek pokrio bud\xc5\xbeet filma, a i zbog \xc4\x8dinjenice \xc5\xa1to vlasnicima He-Man fran\xc5\xa1ize, Mattelu, nije ispla\xc4\x87en honorar, Cannon je napustio tu ideju, te je kostime i lokacije iz nikada snimljenog nastavka iskoristio u potpuno drugom filmu, niskobud\xc5\xbeetnom akci\xc4\x87u Kiborg.\n_START_SECTION_\nPoku\xc5\xa1aji snimanja novog filma\n_START_PARAGRAPH_\n2007. pojavile su se glasine o snimanju novog filma o He-Manu kojeg je trebao re\xc5\xbeirati John Woo, me\xc4\x91utim projekt nije nikada slu\xc5\xbebeno odobren. Filmska prava za fran\xc5\xa1izu vra\xc4\x87ena su potom poduze\xc4\x87u Mattel._NEWLINE_2008., pojavile su ne nove glasine o mogu\xc4\x87em filmu, koji se trebao zvati Grayskull: Masters of the Universe, u produkciji Joela Silvera a prema scenariju Justina Marksa. Navodno su trebali biti upotrijebljeni vizualni efekti po uzoru na hit 300. Navodni scenarij objavljen je na Internetu. 2009. procurila je vijest da redatelj filma Kung Fu Panda, John Stevenson, kani preuzeti redateljsku du\xc5\xbenost filma. Iste godine redatelj Renny Harlin bio je u pregovorima re\xc5\xbeije filma koji bi navodno trebao iza\xc4\x87i u kina 2011. 12. svibnja 2009. objavljeno je da je pisanje scenarija prepu\xc5\xa1teno Evanu Daughertyju, iako je John Stevenson jo\xc5\xa1 uvijek iskazao \xc5\xbeelju za re\xc5\xbeiranjem filma._NEWLINE_U rujnu 2009., Sony je preuzeo filmska prava "Gospodara svemira" od Warner Brosa po\xc5\xa1to su Mattel i Silver imali kreativne razmirice. Todd Black, Jason Blumenthal i Steve Tisch su dobili zadatak smi\xc5\xa1ljanja novog "He-Man" filma, bez ikakvih spona sa prija\xc5\xa1njim scnarijem. Scenaristi Mike Finch i Alex Litvak unajmljeni su radi pisanja sinopsisa, me\xc4\x91utim novi film i dalje nije slu\xc5\xbebeno potvr\xc4\x91en.'